Parys-boer bly vir eers in aanhoudingBoeta van der Westhuizen tydens ‘n vorige hofverskyning. Foto: Maroela Media Van der Westhuizen is Vrydag weer in hegtenis geneem nadat hy na bewering sy borgtogvoorwaardes verbreek het. Brig. Hangwani Mulaudzi, woordvoerder van die Valke, het aan Maroela Media gesê dat Van der Westhuizen glo lede van die ondersoekspan gebel, gedreig en geïntimideer het. Jacques Steenkamp van SAUK Nuus berig dat die saak teen Van der Westhuizen tot Donderdag uitgestel is wanneer hy weer om borgtog sal aansoek doen. Die staat sal die borgtogaansoek teenstaan. Van der Westhuizen is saam met kapt. Henk Prinsloo, Boeta van der Westhuizen, Anton Loggenberg, Johan Cilliers sr. en sy seun, Johan Cilliers jr., in hegtenis geneem in verband met die moord op Samuel Tjixa en Simon Jubeba. Daar is verlede week nog twee verdagtes in verband met die moord in hegtenis geneem wat ook vandag in die Parys-landdroshof sal verskyn. Hulle is ook inwoners uit die plaaslike plattelandse gemeenskap. Hulle name kan egter eers bekendgemaak word wanneer hulle in die hof verskyn het. Lees alle vorige berigte oor die Parys-boere op Maroela Media.